Новы Арлеан

Новы Арлеан (, ) — горад ЗША, найбуйнейшы ў штаце Луізіяна, ля ўпадзення Місісіпі у Мексіканскі заліў.

 Гісторыя 
Заснаваны ў 1718 годзе французамі на месцы індзейскага паселішча, названы ў гонар французскага рэгента Філіпа Арлеанскага. З 1722 года адміністрацыйны цэнтр французскай калоніі Луізіяна. З 1762 года пад уладай Іспаніі. У 1803 вернуты Францыі і куплены ЗША у складзе тэрыторыі Луізіяна. У 1805 атрымаў гарадскія правы. У 1812—1849 гадах сталіца штата Луізіяна. У час англа-амерыканскай вайны 8 студзеня 1815 года каля Новага Арлеана адбылася апошняя бітва паміж амерыканскімі і англійскімі войскамі. У грамадзянскую вайну захоплены 24 красавіка 1862 федэральным флотам пад камандаваннем адмірала Д. Фарагута. У ХІХ стагоддзі цэнтр гандлю і буйны марскі порт. Значны працэнт негрыцянскага насельніцтва паўплываў на культурную своеасаблівасць горада. На мяжы XIX і XX стагоддзяў тут узнік новаарлеанскі джаз.

 Насельніцтва 
Па перапісе 2000 года ў горадзе было 484 674 жыхароў (з агламерацыяй 1 337 726). Пасля разбуральнага ўрагана «Катрына» ўвосень 2005 года яго насельніцтва скарацілася, па прыблізных ацэнках, больш чым удвая.

 Адукацыя 
Дзейнічае Тулейнскі ўніверсітэт і інш.

 Спорт 
 Нью-Арлеан Пеліканс, клуб НБА.

 Вядомыя асобы 
 Сідней Бешэ (1897—1959) — джазавы кларнетыст і сапрана-саксафаніст, адзін з піянераў джаза.
 Махалія Джэксан (1911—1972) — спявачка.
 Трумэн Капотэ — амерыканскі раманіст і драматург.

 Літаратура 


 Спасылкі 
 Адміністрацыя Нью-Арлеана 
 Рэканструкцыя Новага Арлеана 

Катэгорыя:Гарады Луізіяны
Луізіяна
Катэгорыя:Парты ЗША
Катэгорыя:Гарады на Місісіпі
Катэгорыя:Мексіканскі заліў
Катэгорыя:Сухія вобласці ніжэй узроўня мора
Катэгорыя:Польдары

Катэгорыя:Населеныя пункты, заснаваныя ў 1718 годзе